open-index/open-wikipedia-markdown huggingface dataset:
Rudavka (prítok Rudavy)

**Rudavka** je potok na Záhorí, vo východnej časti okresu Malacky. Je to ľavostranný prítok Rudavy, meria 11,6 km a je tokom IV. rádu. 

## Prameň
Pramení v Borskej nížine, pod kopcom Nad krúžkom (232,1 m n. m.), severne od obce Kuchyňa.

## Opis toku
Preteká podcelkom Podmalokarpatská zníženina najprv severozápadným smerom, sprava priberá upravený vodný tok (202,3 m n. m.) a stáča sa na severovýchod. Koryto križujú ďalšie vodné kanály, sprava priberá Vývrat, na ľavom brehu obteká sústavu siedmich rybníkov a preteká obcou Rohožník. Tu priberá Rohožnícky potok sprava a pokračuje po hranici VVP Záhorie viac severoseverovýchodným smerom. Následne priberá niekoľko pravostranných prítokov, bezmenný (187,6 m n. m.), Vajar, prítok z oblasti Huštákov a po vstupe do oblasti Boru aj Sološnický potok. Ďalej sa stáča na severozápad, preteká cez borovicové lesy, zľava ešte priberá dva krátke prítoky a juhovýchodne od obce Studienka, na území VVP Záhorie, ústi v nadmorskej výške 179,8 m n. m. do Rudavy.

## Referencie

Kategória:Potoky na Slovensku
Kategória:Povodie Moravy
Kategória:Vodné toky v Borskej nížine
Kategória:Vodné toky v okrese Malacky
Rohožnícky potok

**Rohožnícky potok** je potok na Záhorí, vo východnej časti okresu Malacky. Je to pravostranný prítok Rudavky, meria 6,7 km a je tokom V. rádu. 

## Prameň
Pramení v Malých Karpatoch, v podcelku Pezinské Karpaty, v časti Biele hory, na severnom svahu Horného vrchu (643,1 m n. m.) v nadmorskej výške okolo 425 m n. m. 

## Opis toku
Od prameňa sa najprv oblúkom stáča na severozápad, zľava priberá krátky prítok a stáča sa na západ. Z ľavej strany priberá prítok zo severného svahu Vysokej (754,3 m n. m.), potom sprava z juhozápadného úpätia Veľkého Petrklína (586,6 m n. m.) a ďalší krátky prítok ľavostranný prítok pri horárni Baďura. Ďalej pokračuje na severozápad, vstupuje do Borskej nížiny, do podcelku Podmalokarpatská zníženina, tečie popri samote Olšákov, zľava priberá prítok (217,4 m n. m.) spod Vinohradov (272,7 m n. m.) a preteká obcou Rohožník. Na jej okraji sa v nadmorskej výške približne 194 m n. m. vlieva do Rudavky.

## Referencie

Kategória:Potoky na Slovensku
Kategória:Povodie Moravy
Kategória:Vodné toky v Malých Karpatoch
Kategória:Vodné toky v Borskej nížine
Kategória:Vodné toky v okrese Malacky
Kategória:Turistická značkovaná trasa číslo 2408
Vývrat

**Vývrat** môže znamenať:

* potok na Záhorí, pozri Vývrat (potok)
* vodnú nádrž na Záhorí, pozri Vývrat (vodná nádrž)
* rekreačné stredisko, pozri Vývrat (rekreačné stredisko)
Pernecký potok

**Pernecký potok** je potok na Záhorí, na území okresu Malacky. Je to ľavostranný prítok Perneckej Maliny, meria 9,4 km a je tokom V. rádu.

## Prameň
Pramení v Malých Karpatoch, v podcelku Pezinské Karpaty, v časti Kuchynská hornatina, na severnom svahu vrchu Konské hlavy () v nadmorskej výške cca  

## Opis toku
Najprv tečie na sever, sprava priberá prítok z oblasti Zachelovej a následne ďalší spod sedla Baba (). Stáča sa na severozápad, preteká Podbanskou dolinou, preteká popri rekreačnej osade a zľava priberá Michalov jarok, prítok spod Gašparovej (). Ďalej tečie západoseverozápadným smerom, sprava priberá prítok spod Čmeľka (), zľava ďalší prítok spod Gašparovej a preteká obcou Pernek. Z pravej strany priberá Kostolný potok a vteká do Borskej nížiny, do podcelku Podmalokarpatská zníženina. Z ľavej strany priberá prítok, vzápätí časť vody odteká do oblasti Perneckých vŕškov a hlavné koryto pokračuje na severoseverovýchod. Už na území VVP Záhorie sa neďaleko vojenského letiska Kuchyňa vlieva v nadmorskej výške okolo  do Perneckej Maliny.

## Referencie

## Zdroje

* Základná mapa ZBGIS 
* GEO-portál, názvy potokov

Kategória:Potoky na Slovensku
Kategória:Povodie Moravy
Kategória:Vodné toky v okrese Malacky
Kategória:Pernek
Hrudky (potok)

**Hrudky** je potok na západnom Slovensku, ktorý preteká územím okresov Trnava a Senica. Je to ľavostranný prítok Rudavy, meria 8,6 km a je tokom IV. rádu. 

## Prameň
Pramení v Malých Karpatoch, v podcelku Pezinské Karpaty, juhozápadne od obce Buková v nadmorskej výške  

## Opis toku
Potok tečie od prameňa k ústiu veľkým oblúkom ohnutým na juh. Najprv tečie na západ, sprava priberá prítok spod Osečníka (406,9 m n. m.) a ďalšie tri krátke občasné prítoky spod Hrubého kamenca (404,8 m n. m.), ktoré ústia v lokalite chránených zamokrených lúk (PR Buková), následne vteká do vodnej nádrže Buková. Do nádrže ústi zľava prítok zo severného svahu Veterlína (723,5 m n. m.). Z priehrady vyteká potok západojuhozápadným smerom, pričom sa esovito stáča, prerezáva sa územím PR Kamenec s ochranou lesných spoločenstiev na triasových vápencoch a vzápätí mení smer toku postupne až na severozápad. Vstupuje do Borskej nížiny, do podcelku Podmalokarpatská zníženina a preteká obcou Plavecký Peter. Zľava ešte priberá krátky prítok z lokality Trávniky a severozápadne od spomenutej obce ústi v nadmorskej výške okolo  do Rudavy.

## Referencie

## Iné projekty

## Zdroje
* GEO-portál, evidencia potokov
* Základná mapa ZBGIS

Kategória:Potoky na Slovensku
Kategória:Povodie Moravy
Kategória:Vodné toky v Malých Karpatoch
Kategória:Vodné toky v Borskej nížine
Kategória:Vodné toky v okrese Trnava
Kategória:Vodné toky v okrese Senica
Kategória:Buková (okres Trnava)
Kategória:Plavecký Peter
Sološnický potok

**Sološnický potok** je potok na Záhorí, preteká východnou časťou okresu Malacky. Je to pravostranný, najvýznamnejší prítok Rudavky, má dĺžku 9,6 km a je tokom V. rádu.

## Prameň
Pramení v Malých Karpatoch, v podcelku Pezinské Karpaty, v časti Biele hory, na juhovýchodnom svahu Vápennej (Roštúna; 752,2 m n. m.) v nadmorskej výške okolo 530 m n. m.

## Opis toku
Od prameňa tečie oblúkom na juh, zľava priberá prítok spod Bukovej hory (541,7 m n. m.), stáča sa na západ a priberá viaceré prítoky: sprava spod Vápennej, zľava z oblasti Hrubcovej, ďalší pravostranný spod Vápennej, zľava spod Bielej skaly (561,3 m n. m.), sprava spod Malej Vápennej (Malého Roštúna; 573,2 m n. m.), stáča sa na severozápad a ďalej priberá ľavostranný prítok spod sedla Skalka a spod Veľkého Petrklína (586,6 m n. m.). Následne vstupuje do Borskej nížiny, do podcelku Podmalokarpatská zníženina, na krátkom úseku (cca 1 km) sa vetví na dve ramená a preteká obcou Sološnica. Zľava priberá krátky prítok, za obcou koryto križuje niekoľko vodných kanálov, napokon vteká na územie Boru a severozápadne od obce Sološnica ústi v nadmorskej výške okolo 184,5 m n. m. do Rudavky.

## Referencie

## Iné projekty

Kategória:Potoky na Slovensku
Kategória:Povodie Moravy
Kategória:Vodné toky v Malých Karpatoch
Kategória:Vodné toky v Borskej nížine
Kategória:Vodné toky v okrese Malacky
Suchý potok (prítok Maliny)

**Suchý potok** je potok na Záhorí, preteká územím okresu Malacky. Je to ľavostranný prítok Maliny, má dĺžku 17,774 km, plochu povodia 37,835 km² a je tokom IV. rádu. Na hornom toku napája najprv malú bezmennú vodnú nádrž a ďalej tiež vodnú nádrž Lipníky. Na styku Malých Karpát a Borskej nížiny bola vybudovaná vodná nádrž Lozorno.

## Prameň
Pramení v Malých Karpatoch na juhovýchodnom svahu Korenca (521,7 m n. m.) v nadmorskej výške okolo 430 m n. m.

## Opis toku
Potok tečie najprv na severozápad, potom vytvára výrazný oblúk vypnutý na severovýchod, ďalej pokračuje na západ, za obcou Lozorno tečie krátko na sever a po pribratí Ondriašovho potoka smeruje na západ

*Geomorfologické celky:* 1.Malé Karpaty, podcelok Pezinské Karpaty, časť Stupavské predhorie, 2.Borská nížina, podcelky Podmalokarpatská zníženina a Záhorské pláňavy

*Prítoky:* sprava z južného úpätia Spáleniska (503,5 m n. m.), zo severovýchodného svahu Spáleniska, spod Banského (531,1 m n. m.), Čertov jarok, prítok spod Líp (472,2 m n. m.), Ondriašov potok a zľava prítok z oblasti Lintáv

*Ústie:* do Maliny severozápadne od obce Zohor v nadmorskej výške okolo 143 m n. m.

*Obce:* osada Nový Mlyn, Lozorno

## Prietok
Priemerné mesačné prietoky sú veľmi podobné severnejšej Močiarke, s dažďovo-snehovým, nerovnomerným režimom odtoku vody. V ústí (stanica Zohor) má potok najväčší prietok v marci a najmenší v októbri. 
stred|501x501bod|Priemerné mesačné prietoky v stanici Zohor (m³/s)

## Referencie

## Zdroje

* Základná mapa ZBGIS
* GEO-portál, názvy potokov

Kategória:Potoky na Slovensku
Kategória:Povodie Moravy
Kategória:Vodné toky v okrese Malacky
Bitka desiatich kráľov

**Bitka desiatich kráľov** je konflikt opísaný v Siedmej mandale Rigvédy (hymnus 18, 33 a 83.4-8), kde kráľ Sudas okolo roku 1500 pred Kr. porazil útočiacich kráľov Puru v Pandžábe. 

K. F. Geldner vo svojom preklade Rigvédy z roku 1951 považuje tieto texty za „zjavne založené na historickej udalosti“, hoci sa nezachovali žiadne ďalšie historické zápisky.

Kategória:Dejiny Indie
Kategória:Bitky v Indii
Studená voda (prítok Lakšárskeho potoka)

**Studená voda** je potok na Záhorí, v západnej časti okresu Senica. Je to pravostranný prítok Lakšárskeho potoka, má dĺžku 6,7 km a je tokom V. rádu.

## Prameň
Pramení na Borskej nížine, v podcelku Lakšárska pahorkatina, západne od obce Lakšárska Nová Ves, v nadmorskej výške okolo 190 m n. m.

## Opis toku
Najprv tečie západným smerom oblasťou borovicových lesov, vteká do vodnej nádrže Horná Studená Voda, kde zľava ústi umelé bočné rameno Lakšárskeho potoka, na južných brehoch vznikla chatová osada Tomky. Následne vteká do vodnej nádrže Dolná Studená Voda, preteká územím Záhorských pláňav a postupne sa stáča na juhozápad. Západne od osady Húšky sa v nadmorskej výške 155,2 m n. m. vlieva do Lakšárskeho potoka.

## Referencie

## Zdroje
* Základná mapa ZBGIS

Kategória:Potoky na Slovensku
Kategória:Povodie Moravy
Kategória:Vodné toky v Borskej nížine
Kategória:Vodné toky v okrese Senica
Kategória:Borský Svätý Jur
Kategória:Moravský Svätý Ján
Heterarchia

**Heterarchia** je sieť prvkov, ktoré majú spoločný cieľ a v ktorej je každý z prvkov na rovnakej „horizontálnej“ pozícii, má rovnakú silu a autoritu, rovnaký hlas. Heterarchia môže byť nezávislá alebo ako časť (jedna úroveň) hierarchie. Každá úroveň hierarchického systému je zložená z heterarchie rovnakých prvkov. 

Hierarchia aj heterarchia predstavujú rôzne typy sieťových štruktúr, ktoré umožňujú rôzne stupne prepojenosti. V hierarchii môže byť každý prvok spojený s najviac jedným nadriadeným prvkom a s niekoľkými podriadenými prvkami. V heterarchii môže byť prvok spojený s ktorýmkoľvek iným prvkom bez toho, aby na to potreboval oprávnenie od iného prvku.

V spoločenskom význame heterarchia poskytuje rozhodovacie právomoci všetkým zúčastneným, kým hierarchia poskytuje viac moci a práv vyššie umiestneným členom štruktúry.

V heterarchickej štruktúre sa väčšie množstvo informácií spracováva účinnejšie ako v hierarchickej štruktúre. Príkladom potenciálnej efektivity heterarchie môže byť napríklad prudký nárast heterarchického projektu Wikipedia v porovnaní s projektom Nupedia, ktorej rast sa zastavil. Heterarchia postupne víťazí nad hierarchiou v komplexnosti a v krivke rastu.

Heterarchická sieť môže byť použitá na vysvetlenie princípu neurónových sietí alebo demokracie. 

Termín heterarchia sa používa v súvislosti s konceptmi holónov a holarchie.

Heterarchia je jedným z princípov zámerne budovanej komunity.

## Vznik pojmu
Pojem heterarchia bol prvýkrát použitý Warrenom St. McCullochom v roku 1945 vo vedeckom článku “Heterarchia hodnôt stanovená na topológii nervových sietí”. Kde vysvetľuje spôsob fungovania neurónov v štruktúre bez nadriadených prvkov. Odvtedy sa termín “heterarchia” používa ako komplementárny pojem k hierarchii.

Dnes je tento termín znovu objavený po stránke organizačnej teórie. Takéto štuktúry sú pozorovaťeľné v žijúcich systémoch ako organizmy, alebo v sociálnych systémoch ako postindustriálne spoločnosti.

## Porovnaj

* Hierarchia
* Holarchia

Kategória:Sociológia
Kategória:Matematika
Kategória:Organizačná teória
Hanzel (priezvisko)

**Hanzel** je slovenské priezvisko. Najčastejšie je v Žiline, Terchovej, Bratislave a Žiari nad Hronom.

## Známi nositelia
Pozri v článku Hanzel.

## Pozri aj
* Hanzal (priezvisko)

Kategória:Slovenské priezviská
Kategória:Priezviská na Slovensku
Kategória:Priezviská v Česku
Pandžáb (historické územie)

thumb|right|Mapa Pandžábu 

**Pandžáb** (doslova "päťriečie"; anglicky Punjab, gurmukhí: ਪੰਜਾਬ, dévanágarí: पंजाब, šahmukhí: پنجاب) je historické územie rozdelené dnes medzi pakistanskú provinciu Pandžáb a indické štáty Pandžáb, Harijána a Himáčalpradéš a zväzové teritórium Čandígarh. Jeho historickou metropolou bolo mesto Láhaur v dnešnom Pakistane. 

## Iné projekty

Kategória:Dejiny Indie
Kategória:Dejiny Pakistanu
Kategória:Historické územia
Porec

right|thumb

**Porec** je potok na Záhorí, v severnej časti okresu Malacky. Je to ľavostranný prítok Lakšárskeho potoka, meria 8,7 km a je tokom V. rádu. 

Preteká Borskou nížinou, pramení v podcelku Bor, v lokalite Na lúčkach v nadmorskej výške okolo 179 m n. m. Tečie západným smerom, zľava priberá krátky prítok, na pravom brehu obteká osadu Šišulákov mlyn a z pravej strany priberá prítok (157,1 m n. m.) z oblasti Panského. Pokračuje cez Záhorské pláňavy, južným okrajom obce Závod, tu priberá pravostranný prítok z lokality Za Hlbokou mlákou. Ďalej preteká územím NPR Abrod cez slatinné a močiarne biocenózy s hniezdiskami vodného vtáctva. Severozápadne od obce Veľké Leváre ústi na okraji Dolnomoravskej nivy, v nadmorskej výške okolo 150 m n. m., do Lakšárskeho potoka.

## Referencie

Kategória:Potoky na Slovensku
Kategória:Povodie Moravy
Kategória:Vodné toky v okrese Malacky
Pernecká Malina

**Pernecká Malina** je potok na Záhorí, na území okresu Malacky. Je to ľavostranný prítok Maliny, má dĺžku 10,824 km, plochu povodia 42,457 km² a je tokom IV. rádu. 

## Prameň
Pramení v Malých Karpatoch, v podcelku Pezinské Karpaty, v časti Kuchynská hornatina, na severozápadnom svahu Červeného kopčeka (551 m n. m.) v nadmorskej výške okolo 448 m n. m. 

## Opis toku
Od prameňa tečie najprv na severozápad, vstupuje do Borskej nížiny, do podcelku Podmalokarpatská zníženina a stáča sa na západ. Sprava priberá prítok z podhoria Malých Karpát a následne významnejší ľavostranný Furtský potok (207,2 m n. m.). Pokračuje v blízkosti osady Nový Dvor, vstupuje na územie VVP Záhorie a podteká letovú dráhu vojenského letiska Kuchyňa. Stáča sa na severozápad, zľava priberá Pernecký potok, pokračuje oblasťou borovicových lesov a napája Prvý rybník. ďalej sa koryto výrazne vlní, až po vtok do Druhého rybníka, do ktorého sprava ústi Kuchynská Malina. Odtiaľ potom tečie viac-menej na sever a v nadmorskej výške okolo 182,5 m n. m. ústi do Tretieho rybníka, vybudovaného na Maline.

## Referencie

## Zdroje

* Základná mapa ZBGIS 
* GEO-portál, názvy potokov

Kategória:Potoky na Slovensku
Kategória:Povodie Moravy
Kategória:Vodné toky v okrese Malacky
Trnové

**Trnové** je mestská časť Žiliny. Leží asi 5 km juhovýchodne od mesta. Susedí so Žilinou, na východe s mestskou časťou Mojšova Lúčka a s obcami Stráňavy, Višňové a Rosina. Žije tu 2 621 obyvateľov (stav k 30.6.2023).

## Dejiny
Spomína sa v roku 1393 ako Possessio Tarno (Dŕžava Trnové). Z tohto obdobia je aj názov Tharnow, z roku 1474 Thernowe a 1598 Trnowe a od roku 1951 Trnové pri Žiline.  Obec patrila pod lietavské panstvo. Obyvateľstvo sa zaoberalo chovom oviec, včelárstvom a hrnčiarstvom. Obec používala nedatovanú pečať, v strede mala jednoposchodovú kostolnú vežu s baňatou strechou a ukončenú hrotom. V 18. storočí mala 56 domov a 423 obyvateľov a v 20. storočí už 432 domov a 1936 obyvateľov. V roku 1970 sa pripojila k Žiline.

## Poloha
Potočná radová dedina sa rozkladala pozdĺž cesty a potoka Trnovka. Neskoršie v hornej časti pribudla aj druhá ulica a vytvorila sa súvislá zástavba. Radová výstavba pokračovala z obce pozdĺž cesty vedúcej do Žiliny a postupne sa spojila s časťou Rosinky. Vznikla tak súvislá zástavba, ktorá sa tiahne od centra Žiliny cez Celulózku a Rosinky (susediace so sídliskom a mestskou časťou Vlčince) až do Trnového.

## Vybavenosť
V Trnovom je základná škola s materskou školou, kultúrny dom, pamätník obetiam vojny, drevený Kostol sv. Juraja, Kostol sv. Cyrila a Metoda a ako bývalá obec má vlastný cintorín. V kultúrnom dome je umiestená pobočka Žilinskej knižnice. Trnové sa v druhej polovici 17. storočia oddelilo od Višňového a stalo sa fíliou obce Rosina. Od 1. júla 2003 je Trnové samostatná rímskokatolícka farnosť.

## Pamiatky
Najvýznamnejšou historickou pamiatkou je drevený kostol. Gotický Kostol svätého Juraja je najzápadnejšie situovaná drevená sakrálna stavba na Slovensku. Stojí uprostred cintorína a tvorí s okolitou prírodou veľmi krásny harmonický celok. Kostol sv. Juraja bol postavený na prelome 15. a 16. storočia, v období neskorej gotiky.

## Rozvojové aktivity
1. marca 2010 sa v Trnovom a Rosinkách začala výstavba kanalizácie, koniec výstavby je naplánovaný na 29. februára 2012. Celkové náklady na stavbu sú v hodnote  6 297 185,15 €. Projekt je financovaný z Kohézneho fondu Európskej únie.

## Doprava
Mestskú hromadnú dopravu zabezpečuje Dopravný podnik mesta Žiliny s.r.o., autobusovou linkou číslo 24 v pracovných dňoch aj počas víkendu. 

## Referencie

## Iné projekty

## Externé odkazy
* Informačný portál mestskej časti Žilina - Trnové 

Kategória:Mestské časti Žiliny
Gazeta Wyborcza

[náhľad|vpravo|Redakcia denníka v meste [Lodž]]

**Gazeta Wyborcza** [gazeta vyborča] (po slovensky *Volebné noviny*) sú celopoľské noviny, druhý najpredávanejší poľský denník, ktorý vydáva mediálny koncern Agora S. A. (akciová spoločnosť). Gazeta Wyborcza je považovaná za jeden z najvplyvnejších a navýznamnejších tlačových orgánov v Poľsku.

## História
Noviny vznikli na základe dohôd pri okrúhlom stole na jar 1989 ako denník reprezentujúci opozíciu (Solidaritu) v období predvolebnej kampane (preto ten názov). Prvé osemstránkové číslo vyšlo 8. mája 1989 v náklade 150 tisíc výtlačkov. Pripravovalo ho 20 novinárov spojených so samizdatovým týždenníkom *Tygodnik Mazowsze* [mazovše]. Po roku a pol bol priemerný náklad 500 tisíc výtlačkov. V roku 2005 sa pohyboval okolo 450 tisíc a odhaduje sa, že noviny číta okolo 5,5 milióna ľudí. Od začiatku existencie je šéfredaktorom Adam Michnik. Redakčný tým má asi 780 novinárov po celej krajine a 5 korešpondentov v zahraničí.

V septembri 1990 v dôsledku stále väčších rozdielov v bývalom tábore Solidarity odňal vtedajší predseda NSZZ „S“ (Nezávislý samosprávny odborový zväz Solidarita) právo používať logo odborov a heslo *Niet slobody bez Solidarity* (*Nie ma wolności bez Solidarności*).

V roku 2003 obvinila Agora, vydavateľ Gazety Wyborczej, popredného filmového producenta
Lewa Rywina z pokusu vymámiť z Agory úplatok výmenou za zmenu takzvaného „mediálneho zákona“. Zmena zákona mala Agore umožniť kúpiť Polsat, jednu z celopoľských televíznych staníc. Prípad známy ako Rywinova aféra viedol k zriadeniu sejmovej vyšetrovacej komisie, ktorej vyvrcholením bolo odsúdenie Lewa Rywina za napomáhanie pri úplatnej protekcii Agory.

## Iné projekty

## Externé odkazy
* Oficiálny web

Kategória:Denníky v Poľsku
Kategória:Vzniklo v 1989
Bitka pri meste Opis

**Bitka pri meste Opis** sa odohrala v na začiatku októbra roku 539 alebo 538 pred Kr., (iný údaj uvádza koniec septembra 539 pred Kr.). Armády Kýra II. Veľkého pod vedením Gubarua, guvernéra Gutie, zaútočili na mesto Opis na Rieke Tigris a porazili menšie povstanie Babylončanov. Dobytím Opisu získala Perzia kontrolu nad rozsiahlym systémom kanálov Babylonie.

Kategória:Perzia
Kategória:Dejiny Babylonie
Kategória:Bitky v Iraku
Kategória:Bitky Peržanov
Kategória:Bitky Babylončanov
Solidarita

**Solidarita** alebo **solidárnosť** môže byť:
*všeobecne: podporovanie sa navzájom, vzájomnosť, svornosť, družnosť, pozri solidarita (sociológia a politika)
*v práve: spoločnosť a nerozdielnosť (v dlžníckom vzťahu), pozri spoločne a nerozdielne
*poľské hnutie, pozri Solidarita (Poľsko)
*skupina filipínskych propagandistov v 19. storočí a meno ich novín (po šp. „La Solidaridad“), pozri La Solidaridad (Filipíny)

**Solidarity** (po slovensky Solidarita) môže byť:
*britská odborová organizácia, pozri Solidarity – The Union for British Workers
*britská odborová organizácia v 60. a 70. rokoch 20. storočia, pozri Solidarity (Británia, 70. roky)
*skupina odštiepená od Škótskej socialistickej strany v septembri 2006, pozri Solidarity (Škótsko)
*americká politická organizáci vytvorené fúziou organizácií International Socialists, Socialist Unity a Workers' Power, pozri Solidarity (USA)
*juhoafrická odborová organizácia, pozri Solidarity (Južná Afrika)
*socialistická revolučná organizácia v Sydney z roku 2003, pozri Solidarity (Austrália)
*politické hnutie v Britskej Kolumbii v roku 1983, pozri Solidarity (Britská Kolumbia)
*noviny a časopisy:
**britské, vydavateľ je Alliance for Workers Liberty, pozri Solidarity (noviny)
**mesačník, vydavateľ je United Auto Workers
*pieseň skupiny Five Iron Frenzy

## Pozri aj
*Solidarity Party, americká politická strana v štáte Illinois
*Labour Solidarity, hnutie založené Royom Hattersleym v roku 1981
*Solidarity Forever, hymna ľavicových hnutí
*Sloboda a Solidarita, slovenská politická strana
Pandžáb

**Pandžáb** (zastarano aj *Paňdžáb* alebo *Pandžab*) môže byť: 
* historické územie v Indii a Pakistane, pozri Pandžáb (historické územie)
* štát v Indii, pozri Pandžáb (indický štát)
* provincia v Pakistane, pozri Pandžáb (Pakistan)
* bývalá provincia Britskej Indie, pozri Pandžáb (Britská India)
* okres v Afganistane, pozri Pandžáb (okres)
* mesto v Afganistane, pozri Pandžáb (mesto)

## Pozri aj
* Západný Pandžáb, časť Pandžábu, ktorá sa stala súčasťou Pakistanu
* pandžábske laso, zbraň spomínaná v románe Fantóm opery od Gastona Lerouxa
## Poznámky
Pravé Spektrum

**Pravé Spektrum** bolo slovenské internetové periodikum, politicko-spoločenský magazín, ktorý sa zameriaval na komentáre a úvahy o spoločnosti, ekonomike a politike. Jeho politickú profiláciu možno označiť ako spoločensky a kultúrne konzervatívnu a ekonomicky liberálnu (protrhový konzervativizmus). Šéfredaktorom bol Lukáš Krivošík a editorom Martin Hanus.

## História
Pravé Spektrum bolo založené v roku 2001 ako projekt bratislavskej organizácie Občiansko-demokratickej mládeže (ODM), tzv. politicko-spoločenský e-zin. Redakcia charakterizovala cieľ periodika nasledovne: *„Pravé Spektrum chce útočiť proti výstrelkom mravného relativizmu a povzbudzovať dobré a osvedčené konzervatívne hodnoty. Prosperita Slovenska sa dá vybudovať len na zásadách trhovej ekonomiky bez prívlastkov, občianskeho vlastenectva a s vedomím, že skutočná sloboda je predovšetkým silou charakteru.“* 

Rovnomenné občianske združenie, zaoberajúce sa prípravou periodika, bolo zaregistrované 30. septembra 2005. K decembru 2014 bol posledný príspevok na stránke publikovaný  k dátumu 25. apríla 2011.

## Referencie

## Externé odkazy
* Oficiálny web

Kategória:Slovenské webové periodiká
Tuniak modroplutvý

**Tuniak modroplutvý** (*Thunnus thynnus*) je ryba z triedy lúčoplutvovcov a patrí k čeľadi makrelovitých (Scombridae), je jednou z najväčších a najrýchlejších rýb na svete. Pláva bezproblémovo aj rýchlosťou 90 kilometrov za hodinu.

## Stavba tela
Má silné prúdnicovité telo, ostro zakončený rypák, kosákovité prsné plutvy a vysokú polmesiacovitú chvostovú plutvu. Prsné a brušné plutvy si môže uložiť do osobitných rýh, čím si ešte väčšmi znižuje odpor tela pri rýchlom plávaní.
Tuniaky sú považované za teplokrvné živočíchy, teplota niektorých častí tela tuniaka môže byť až 21 °C nad teplotou okolitej vody. 

 
## Výskyt
Tuniak sa vyskytuje v slaných, ale aj zmiešaných vodách tropického a subtropického pásma. Rozšírený je v Atlantickom oceáne, Stredozemnom mori a Čiernom mori a chovaný je tiež v chovných staniciach pri Japonsku. Pri migráciách, počas ktorých sa kŕmi pelagickými rybami, prekonáva vzdialenosť až 10 000 kilometrov.
Populácia tuniakov v Stredozemnom mori je vďaka výdatnému rybolovu na pokraji vyhynutia. Preto je zaradený na červený zoznam chránených živočíchov ICES.

## Lov a použitie
Z dôvodu veľkého komerčného lovu na tuniaky došlo k preloveniu. Komerčný lov je obmedzený kvótami a športový lov je zakázaný.
Lovné kvóty :
* en 2007: 29 500 ton
* en 2008: 28 500 ton
* en 2009: 22 000 ton,
* en 2010: 19 950 ton
* en 2011: 18 500 ton

Zo surového mäsa sa pripravuje japonské jedlo suši.

5.1.2009 na rybom trhu v Tokiu bolo zaplatených 9,63 milióna jenov (vyše 100 000 USD) za 128-kilogramového tuniaka, uloveného v japonských vodách. V prepočte to je 817 USD za kilogram ryby.

## Súhrnné informácie
* Dĺžka: Do 4,3 m
* Hmotnosť: Do 
* Pohlavie: Samce i samice
* Výskyt: Vody tropického, subtropického a mierneho pásma po celom svete
* Status: Zraniteľný (Podľa dostupných údajov)
* Biotopy výskytu: Otvorené more a oceán

## Referencie

## Iné projekty

Kategória:Scombridae
Kategória:Najmenej ohrozené druhy
Fókaia

thumb|Fókaia
**Fókaia** alebo **Fokaia** (dnes (tur.) *[[Foça]]* alebo hovorovo *Eski Foça* na odlíšenie od Yenifoça; gr. Φώκαια - Fókaia, lat. Phocaea) bolo starogrécke mesto na pobreží Malej Ázie. Obývali ho Iónovia. Bolo to prístavné mesto, pred ktorým ležal ostrov Bakchion s palácmi a chrámami.

Založili ho asi obyvatelia Fokidy. Obyvatelia Fókaie podnikali ďaleké cesty až do Španielska, založili mnohé kolónie, napr. Massiliu (=Marseille), Lampsakos a Eleu (=Elaia, Velia). Keď mesto obľahli Peržania, veľa obyvateľov mesta sa vysťahovalo na Korziku, kde založili kolóniu Alalia (Aleria). Väčšie osídlenie malo mesto až do 14. storočia (koniec byzantského obdobia).

V roku 1923, po výmene obyvateľov medzi Gréckom a Tureckom sa miestni Gréci vysťahovali do Grécka a založili mesto v kraji Atika, Palea Fokea.

## Iné projekty

Kategória:Starogrécke mestá
Kategória:Mestá v Turecku
Proti prúdu

**Proti prúdu** môže byť:
* internetové periodikum, pozri Proti prúdu (internetové noviny)
* občianske združenie, pozri Proti prúdu (občianske združenie)
* dvojzväzkový román Eleny Maróthy Šoltésovej, pozri Proti prúdu (román)
Diabáz

**Diabáz** môže byť:
* označenie pre bazaltovú horninu paleozoického veku, pozri bazalt
* v anglickej terminlógii subvulkanická hornina bazaltového zloženia, pozri dolerit
Thomas Reiter

**Thomas Arthur Reiter** (*23. máj 1958, Frankfurt nad Mohanom, Nemecko) je nemecký kozmonaut Európskej vesmírnej agentúry.

Prvýkrát bol vo vesmíre na palube Sojuzu TM-22. Od 6. júla 2006 do 19. decembra 2006 bol na palube Medzinárodnej vesmírnej stanice ako člen *Expedície 13*. Na Zem sa vrátil raketoplánom Discovery 21. decembra pri misii STS-116.

## Iné projekty

## Externé odkazy
* ALL-Tag: Die Thomas-Reiter-Mission
* Thomas Reiter – Unser Mann im All  – Interview auf 3sat vom 27. September 2007 
* Thomas Reiter Videoaufnahmen von der ISS
* Interview bei Planet Interview: "Unsere Probleme hier unten können wir nur gemeinsam lösen" vom 21. September 2008
* Biografia na ESA
* spacefacts.de: Biografia na spacefacts.de

Kategória:Nemeckí kozmonauti
Kategória:Rádioamatéri
Kategória:Členovia posádok Medzinárodnej vesmírnej stanice
Kategória:Osobnosti z Frankfurtu nad Mohanom
Kategória:Držitelia Radu Priateľstva
Kategória:Astronauti ESA
Štefánia Pártošová

**Štefánia Pártošová** (* 28. október 1913, Trenčín – † 10. júl 1987, Bratislava) bola slovenská poetka a publicistka, autorka veršov o porozumení medzi ľuďmi a o humanistických ideáloch.

## Životopis

Narodila sa v rodine finančného radcu a vzdelanie získavala v Čadci, Opave, Žiline, v rokoch 19341935 študovala na Medzinárodnom agrárnom inštitúte v Moskve a v rokoch 19401945 na prírodovedeckej fakulte Slovenskej univerzity v Bratislave. V rokoch 19321933 pracovala ako administratívna pracovníčka, v rokoch 19351936 pôsobila v redakcii Ľudového denníka a Slovenských zvestí, v rokoch 19361938 bola tajomníčkou spolku Solidarita v Žiline, v rokoch 19381940 pracovala v lekárňach a laboratóriách. V roku 1944 sa aktívne zúčastnila Slovenského národného povstania a po jeho ústupe bola až do marca 1945 väznená. V rokoch 19451950 bola vedúcou lekárnického oddelenia a neskôr vedúca odboru na Povereníctve zdravotníctva. Zo zdravotných dôvodov prerušila zamestnanie a žila postupne v Lučivnej, Prednej Hore – Muráni, na Sliači, v Žiari nad Hronom a v roku 1973 sa natrvalo presťahovala do Bratislavy.

## Tvorba

Písať začala pomerne neskoro, prvé diela publikovala od roku 1953, knižne debutovala v roku 1956 zbierkou básní *Starým priateľstvám*. Vo svojich dielach sa venovala témam Slovenského národného povstania, protifašistického odboja, ale tiež využívala motívy lásky, nádeje, priamočiarosti, úcty k človeku, viery v národ, písala tiež prírodnú lyriku a jej diela majú často ráz mravného apelu. Venovala sa písaniu poézie pre dospelých i pre deti a mládež a veľmi ojedinelo i prekladom.

## Ocenenia

* 1948 – Rad SNP 2. triedy
* 1963 – Vyznamenanie za zásluhy o výstavbu
* 1968 – Československá cena mieru
* 1973 – Cena Antonína Zápotockého
* 1986 – zaslúžilá umelkyňa

## Rodina
Jej brat bol právnik Ernest Žabkay, ktorý obhajoval prezidenta vojnového Slovenského štátu Jozefa Tisa v procese z roku 1947.

## Dielo

### Poézia pre dospelých

* 1956 – *Starým priateľstvám*
* 1958 – *Vlny a brehy*
* 1961 – *Tepané časom*
* 1964 – *Krídlo padajúcim*
* 1976 – *Hlas a ozvena*
* 1977 – *Spomienka na veľké chvíle*
* 1985 – *Deväťdesiat deväť sonetov*

### Poézia pre deti a mládež

* 1967 – *Rozsypané korálky*
* 1968 – *Svätojánske mušky*
* 1978 – *Svet stvorený pre sny*

### Výbery z poézie

* 1973 – *Dych kremeňa*
* 1978 – *Váha nehy*
* 1983 – *Po stopách spomienok*

### Preklady
* 1960 – Óndra Łysohorský: *Brázdou k vesmíru* (spoluautor Ľubomír Feldek)

Kategória:Narodenia v 1913
Kategória:Úmrtia v 1987
Kategória:Slovenskí spisovatelia
Kategória:Slovenskí spisovatelia pre deti a mládež
Kategória:Slovenskí prekladatelia
Kategória:Slovenskí básnici
Kategória:Ženy v slovenskej literatúre
Kategória:Ženy v poézii
Kategória:Osobnosti z Trenčína
Bartolomej Urbanec

**Bartolomej Urbanec** (* 12. november 1918, Krompachy; † 2. júl 1983, Bratislava) bol slovenský hudobný skladateľ a dirigent. Ťažisko jeho tvorby bolo v hudobno-dramatickej oblasti, je autorom mnohých opier.

## Externé odkazy
* Jeho Blahorodie Bartolomej Urbanec na operaslovakia.sk

Kategória:Narodenia v 1918
Kategória:Úmrtia v 1983
Kategória:Osobnosti z Krompách
Kategória:Slovenskí hudobní skladatelia
Steve Reich

**Steve Reich** [čítaj *stív rajč*] alebo **Stephen Michael Reich** (* 3. október 1936, New York) je americký hudobný skladateľ. Je považovaný za priekopníka minimalizmu, hoci ani zďaleka netvorí výlučne minimalistické skladby. Reich vyvinul niekoľko vplyvných kompozičných postupov, napr. *fázovanie* (technika, pri ktorej dva nástroje hrajú ten istý part, jeden v stálom tempe a druhý stále rýchlejšie, až napokon predbehne prvý nástroj o celú fázu a tým ho vlastne „doženie“) a použitie magnetofónových záznamov. Podľa denníka The Guardian je Reich jedným z mála skladateľov, ktorí „zmenili beh hudobných dejín“. 

## Diela (výber)
* *It's Gonna Rain* - páska (1965)
* *Come Out* - páska (1966)
* *Piano Phase* - pre dva klavíry a dve marimby (1967)
* *Violin Phase* - pre husle a štyri husle na páske (1967)
* *Music for a Large Ensemble* (1978)
* *Octet* (1979)
* *Tehillim* pre vokály a súbor - zhudobnenie žalmov v hebrejčine (1981)
* *Different Trains* pre sláčikové kvarteto a magnetofónovú pásku - kompozícia na tému holokaustu (1988) - Cena Grammy za najlepšiu súčasnú klasickú skladbu, 1989

## Iné projekty

Kategória:Hudobní skladatelia USA
Kategória:Hudobní skladatelia židovského pôvodu
Kategória:Osobnosti USA židovského pôvodu
Kategória:Minimalistickí hudobní skladatelia
Kategória:Absolventi Cornell University
Kategória:Osobnosti z New Yorku
Kronos

**Kronos** môže byť: 
* postava z gréckej mytológie, otec Dia, pozri Kronos (mytológia)
* vo filme a TV:
**poangličtený názov hlavnej planéty fiktívnej Klingónskej ríše v seriáli Star Trek, pozri Qo'noS
**vedecko-fantastický film z roku 1957, pozri Kronos (film)
**chronovor v seriáli The Time Monster
**postava zo seriálu *[[Highlander]]*, pozri Kronos (The Highlander)
*v hudbe:
** americké sláčikové kvarteto, pozri Kronos Quartet
**francúzska deathmetalová skupina, pozri Kronos (skupina)
**druhý album od skupiny Maktub, pozri Kronos (album)
*tajná 32-bitová pracovná stanica používaná v 80. rokoch Sovietskym zväzom, pozri Kronos (počítač)
*operačný systém s time-sharingom zo 70. rokov 20. storočia, pozri KRONOS
*komiksová postava vydavateľstva Marvel, pozri Kronos (komiks)
*firma zaoberajúca sa manžmentom personálu, pozri http://www.kronos.com/
*postava vo videohre God of War
*postava v rozšírení počítačovej hry Age of Mythology: The Titans, pozri Kronos (AoM)
*anglické meno postavy z počítačovej hry „Tales of destiny“, ktorej japonské meno je Miktran

## Pozri aj
* Chronos
* Khronos
Triklinická sústava

**Triklinická** (v staršom názvosloví aj **trojklonná** sústava) kryštálová sústava je jedna zo siedmich kryštálových sústav. Je to najmenej súmerná kryštálová sústava, existujú v nej len dva prvky súmernosti: jednonásobná os súmernosti (symbol **1**), alebo stred súmernosti (symbol **<u style="text-decoration:overline">1</u>**). Z Bravaisovych mriežok sa v triklinickej sústave vyskytuje len **primitívna** (**P**). Metrika tejto sústavy je nasledovná tri nerovnako dlhé osi, ktoré spolu zvierajú rôzne uhly. Znamienko **≠** tu však neznamená *a priori* nerovnosť, ale *nemusí sa rovnať*, pretože o zaradení kryštálu do danej sústavy rozohoduje aj súmernosť.

## Výber súradnicovej sústavy
Vzhľadom na nízku súmernosť je výber súradnicových osí ľubovoľný. Ako osi sa vyberajú tie, v smere ktorých sú najkratšie translačné vektory. Uhly medzi osami sa vyberajú tak aby boli všetky tupé, alebo všetky ostré. Tento spôsob výberu sa označuje ako **normálna prezentácia**.

## Kryštálové tvary
V tejto najmenej súmernej sústave môžu existovať v ľubovoľnej orientácii len pedióny (v bodovej grupe 1), alebo len pinakoidy (v bodovej grupe <u style="text-decoration:overline">1</u>). Všetky kryštálové tvary sú všeobecné (alebo limitné) a zároveň sú všetky otvorené, preto môžu vystupovať len v kombináciách.

Kategória:Kryštálové sústavy
Triklincká sústava
Paul Hillier

**Paul Hillier** (* 9. február 1949, Dorchester) je anglický dirigent a spevák (barytón). Špecializuje sa na ranú hudbu a súčasnú hudbu, hlavne na diela Arva Pärta a Steva Reicha. 

Študoval na Guildhall School of Music, svoju profesionálnu kariéru začal v londýnskej Katedrále sv. Pavla. V roku 1974 založil vokálny súbor Hilliard Ensemble, ktorý viedol až do roku 1989. V roku 1989 založil súbor Theatre of Voices, ktorý sa špecializuje hlavne na súčasnú vokálnu hudbu. V roku 2001 sa stal umeleckým riaditeľom a hlavným dirigentom *Estónskeho filharmonického komorného chóru* (Estonian Philharmonic Chamber Choir).

## Externé odkazy
*Oficiálna stránka ''Paula Hilliera''

Kategória:Anglickí speváci
Kategória:Anglickí dirigenti
Kategória:Barytonisti
Kategória:Predstavitelia súčasnej klasickej hudby
Santos

thumb|Santos
**Santos** je mesto v štáte São Paulo v juhovýchodnej Brazílii. Mesto bolo založené v roku 1543 a v súčasnosti má približne 420&nbsp;000 obyvateľov.

## Iné projekty
 

Kategória:Mestá v Brazílii
Estuár

[thumb|v strede lievikovité vyústenie [Labe v Helgolandskej zátoke (Severné more)]]
**Estuár** alebo zriedkavo **estuárium** je v užšom zmysle lievikovité vyústenie rieky do mora, ktoré je v dosahu slapových pohybov (prílivu a odlivu), v širšom zmysle časť ústia akejkoľvek rieky (alebo potoka), v ktorej sa prílivová vlna stretáva s riečnym prúdom. 

Počas prílivu vniká slaná voda hlboko do estuáru a zapríčiňuje zdvíhanie hladiny vody. Na severnej pologuli sa (vplyvom Coriolisovej sily) prílivový prúd pohybuje pri ľavom brehu rieky, odlivový pri pravom. Odlivová vlna odnáša nánosy, ktoré uložila rieka v estuári a tak ho vyprázdňuje a prehlbuje jeho dno. 

Estuáre (v užšom zmysle) sú časté v ústiach britských (Temža, Severn, Humber), francúzskych (Loira, Seina, Gironde) a severonemeckých riek (Labe, Vezera). Za najväčší estuár sa považuje ústie La Platy v Južnej Amerike. 

## Pozri aj
* Delta (rieka)
* Liman (geografia)

## Iné projekty

## Externé odkazy
* Prednášky zo všeobecnej geomorfológie 

Kategória:Geografia
Kategória:Geomorfológia
Kategória:Hydrológia
Kategória:Rieky
Monoklinická sústava

**Monoklinická** (v staršom názvosloví aj **jednoklonná**) kryštálová sústava je jedna zo siedmich kryštálových sústav. Je pomerne málo súmerná, môže sa v nej vyskytovať rovina súmernosti (symbol **m**), alebo dvojnásobná os súmernosti (**2**), alebo ich kombinácia (**2/m**). Bravaisove mriežky môžu byť dve - **primitívna** (**P**), alebo **bázicky centrovaná** (**C**).

## Typy mriežok

Obrázok:Monoclinic cell.svg|Primitívna mriežka
Obrázok:Base-centered monoclinic.svg|Bázicky centrovaná mriežka


## Výber súradnicovej sústavy
Súmernosť monoklinickej sústavy ponúka nasledovné možnosti:
* **prvé postavenie** - dvojnásobná os je totožná s kryštalografickou osou Z, rovina súmernosti je rovnobežná s osami X a Y
* **druhé postavenie** - os je totožná s Y a rovina rovnobežná s X a Z
* **tretie postavenie** - os je v smere X a rovina rovnobežná s osami Y a Z.

Zaužívaným postavením je druhé, pričom musí byť splnená podmienka, že uhol β&nbsp;>&nbsp;90°, tolerované ja aj prvé postavenie a výnimočne aj tretie. Ak je β&nbsp;>&nbsp;90°, tak sa pozičné body kryštálových tvarov ležicich v rovine  zobrazia inak, ako pri sústavách, kde α&nbsp;a&nbsp;β&nbsp;=&nbsp;90°.

## Kryštálové tvary
V jednotlivých grupách sú možné nasledovné tvary:
* **[[Bodová grupa 2/m|2/m]]** - pinakoid a monoklinická prizma
* **[[Bodová grupa m|m]]** - pedión, pinakoid a dóma
* **[[Bodová grupa 2|2]]** - pedión, pinakoid a sfenoid
Všetky kryštálové tvary sú otvorené, preto sa môžu vyskytovať len vo vzájomnej kombinácii.

Kategória:Kryštálové sústavy
Santos (rozlišovacia stránka)

**Santos** môže byť:
*mesto v Brazílii, pozri Santos
*austrálska ropná spoločnosť, pozri Santos Limited
*futbalový klub:
**Santos Futebol Clube (Santos)
**Santos Futebol Clube (Macapá)
*časť Lisabonu, pozri Santos-o-Velho
Chorasán

**Chorasán** (iné názvy: **Chorásán, Chorasan, Churásán**; po perzsky *Chorásán*) môže byť:
*historické územie v Iráne a okolitých štátoch, pozri Chorasán (historické územie)
*provincia Iránu zrušená v roku 2004, pozri Chorásán (provincia)

**Chorasán** je orientálny ručne viazaný koberec, pozri chorasán (koberec).
Rombická sústava

**Rombická** (alebo aj **ortorombická**, v staršom názvosloví aj **kosoštvorcová**) kryštálová sústava je jedna zo siedmich kryštálových sústav. Možné prvky súmernosti sú: maximálne tri dvojnásobné osi súmernosti (symbol **2**), maximálne tri roviny súmernosti (**m**), stred súmernosti (**<u style="text-decoration:overline">1</u>**) a ich kombinácie (tri dvojnásobné osi + stred súmernosti a jedna dvojnásobná os + dve roviny súmernosti). Bravaisove mriežky sú zastúpené všetky štyri: **primitívna** (**P**), **bázicky centrovaná** (**C**), **priestorovo centrovaná** (**I**) a **plošne centrovaná** (**F**).

## Typy mriežok

Obrázok:Orthorhombic.png|Primitívna mriežka
Obrázok:Orthorhombic-base-centered.png|Bázicky centrovaná mriežka
Obrázok:Orthorhombic-body-centered.png|Priestorovo centrovaná mriežka
Obrázok:Orthorhombic-face-centered.png|Plošne centrovaná mriežka


## Výber súradnicovej sústavy
Logický je výber súradnicových osí totožných s kryštalografickými, alebo ležiacich v rovinách súmernosti. Označovanie jednotlivých súradnicových osí sa robí na základe veľkosti jednotlivých vektorov na nich, podľa pravidla b&nbsp;>&nbsp;a&nbsp;>&nbsp;c.

## Kryštálové tvary
V jednotlivých grupách sú možné nasledovné tvary:
* **[[Bodová grupa mmm|mmm]]** - pinakoid, rombická prizma a rombická dipyramída
* **[[Bodová grupa mm2|mm2]]** - pedión, pinakoid, rombická prizma, rombická pyramída a dóma
* **[[Bodová grupa 222|222]]** - pinakoid, rombická prizma a rombický disfenoid

Kategória:Kryštálové sústavy
Santana

**Santana** (skratka zo Santa Ana) môže byť:

* časté španielske/portugalské priezvisko
* druh zemiaku, pozri santana (zemiak)
* planétka, pozri 2620 Santana
* americká hudobná skupina, pozri Santana (hudobná skupina)
* séria westernových románov od nakladateľstva Bastei, pozri Santana (Bastei)
* auto:
** Volkswagen, pozri Santana (Volkswagen)
** Suzuki 4x4, pozri Santana (Suzuki)
** brazílsky výrobca áut, pozri Santana (brazílsky podnik)
*lokalita:
**v Brazílii:
***región pri Santana do Cariri, pozri Santana (región v Brazílii)
***významné ložisko fosílií v severovýchodnej Brazílii vo vyššie uvedenom regióne, pozri Formácia Santana
***Santana (Amapá)
***Santana (Bahia)
***Santana, São Paulo (São Paulo)
**obec v Kolumbii, pozri Santana (Kolumbia)
**obec v Portugalsku:
***Santana (Figueira da Foz)
***Santana (Madeira)
***Santana (Nisa) 
***Santana (Nordeste) 
***Santana (Portel)
**obec v Rumunsku, pozri Sântana (Arad)
**dedina v Španielsku, pozri Santana (Alcalá la Real, Jaén)
**mesto v štáte Svätý Tomáš a Princov ostrov, pozri Santana (Svätý Tomáš a Princov ostrov)
* osoba:
** istý indiánsky náčelník, pozri Santana (náčelník)
** Carlos Santana, mexický gitarista a spevák
** Jorge Santana, hudobník a brat Carlosa Santanu
** Salvador Santana, americký hudobník, syn Carlosa Santanu
** Telé Santana, brazílsky futbalista a futbalový tréner
** Juelz Santana, rapper
** Johan Santana, súčasný hráč za Minnesota Twins
** Tito Santana alias Merced Solis, wrestler na dôchodku
** Ervin Santana, hráč za Los Angeles Angels of Anaheim

## Pozri aj
* Santána, filozofický pojem

* Santana Motors, španielska automobilová značka
* Santana Cycles, americký výrobca tandemových bicyklov
* Santana High School v Santee v Kalifornii
* Sântana de Mureş, obec v Rumunsku
* lokalita v Brazílii:
**Barra de Santana, Paraíba
**Campo de Santana, Paraíba
**Capela de Santana, Rio Grande do Sul
**Feira de Santana, Bahia
**Riacho de Santana, Bahia
**Riacho de Santana, Rio Grande do Norte
**Santana do Acaraú, Ceará
**Santana do Araguaia, Pará
**Santana da Boa Vista, Rio Grande do Sul
**Santana do Cariri, Ceará
**Santana de Cataguases, Minas Gerais
**Santana do Deserto, Minas Gerais
**Santana do Garambéu, Minas Gerais
**Santana dos Garrotes, Paraíba
**Santana do Ipanema, Alagoas
**Santana do Itararé, Paraná
**Santana do Jacaré, Minas Gerais
**Santana do Livramento, Rio Grande do Sul
**Santana de Mangueira, Paraíba
**Santana do Manhuaçu, Minas Gerais
**Santana do Maranhão, Maranhão
**Santana do Matos, Rio Grande do Norte
**Santana dos Montes, Minas Gerais
**Santana do Mundaú, Alagoas
**Santana do Paraíso, Rio Grande do Sul
**Santana de Parnaíba, São Paulo
**Santana do Piauí, Piauí
**Santana de Pirapama, Minas Gerais
**Santana da Ponte Pensa, São Paulo
**Santana do Riacho, Minas Gerais
**Santana do São Francisco, Sergipe
**Santana do Seridó, Rio Grande do Norte
**Santana da Vargem, Minas Gerais
**Sertão Santana, Rio Grande do Sul
Dorchester

**Dorchester** môže byť: 

**anglické mesto*
**v grófstve Dorset, pozri Dorchester (Dorset)
**v grófstve Oxfordshire, nazývané tiež Dorchester-on-Thames, pozri Dorchester (Oxfordshire)
**kanadské mesto*
**v provincii Ontário, pozri Dorchester (Ontário)
**v provincii New Brunswick, pozri Dorchester (New Brunswick)
**sídlo v USA*
** v štáte Massachusetts, pozri Dorchester (Massachusetts)
**v štáte Illinois, pozri Dorchester (Illinois)
**v štáte Nebraska, pozri Dorchester (Nebraska)
**v štáte New Hampshire, pozri Dorchester (New Hampshire)
**v štáte Texas, pozri Dorchester (Texas)
**v štáte Wisconsin, pozri Dorchester (Wisconsin)
**v štáte Maryland, pozri Dorchester County (Maryland)
* meno viacerých lodí vojska USA, pozri USS Dorchester
* meno transportnej lode Armády USA, pozri USAT Dorchester
* luxusný hotel v Londýne, pozri Dorchester Hotel
* druh Chobhamovského panciera v moderných tankoch, pozri Chobhamovský pancier
* prezývka veliteľského vozidla AEC Armoured Command Vehicle
Mari

**Mari** môže byť:
* smrekovcový les na vrchoviskových rašeliniskách vo východnej Sibíri, pozri mari (les)
* bývalý mestský štát v Sýrii, pozri Mari (Sýria)
* dedina v Grécku, pozri Mari (Grécko)
* hlavné božstvo predkresťanskej baskickej mytológie, pozri Mari (bohyňa)
* svätec, pozri Svätý Mari
* zriedkavo: 
** Marijci
** marijčina
** Marijsko
* meno vokalistky, pozri Mari (speváčka)
* zaniknutá firma na vývoj počítačových hier, pozri MARI (hry)
Architektúra (rozlišovacia stránka)

**Architektúra** môže byť:
*v stavebníctve:
**umenie a veda o navrhovaní s stavbe budov, objektov, stavieb a ich súborov, pamätníkov, rôznych architektonických doplnkov, pozri architektúra
**súhrn stavieb, budov, objektov a podobne
*prenesene: 
**všeobecná štruktúra, stavba, usporiadnie (pomerov, organizácie, vzťahov a podobne)
**umelecké a technické riešenie, kompozícia, architektonika, štruktúra, konfigurácia, konštrukcia (komplexnejšieho systému, diela, skladby, stavby, počítačovej siete a podobne)
*v informatike: najmä skrátene:
** softvérová architektúra
** architektúra počítača
** architektúra procesora
Architektonika

**Architektonika** môže byť:
*súbor princípov a prostriedkov architektúry ako umeleckej tvorby, synonymum tektonika, pozri architektonika (tektonika)
*umelecké znázornenie konštrukcie stavby
*stavebné umenie, architektúra
*vo filozofii:
**podľa  Aristotela: veda alebo technika, ktorej prostriedkami sú výsledky (ciele) iných (napríklad stratégia je architektonická vo vzťahu k jazdeckému umeniu)
**podľa I. Kanta: metóda, ako prvky poznania koordinovať do systému
*prenesene: umelecká skladba, stavba, kompozícia, štruktúra a podobne (diela. stavby, výtvarného diela, skladby, literárneho diela), pozri napríklad architektonika (literatúra)
Lingvistická analýza

**Lingvistická analýza** môže byť:
*filozofická teória z 20. storočia, podľa ktorej sa všetko redukuje na ligvistické problémy, pozri lingvistická analýza (filozofia)
*jazyková analýza
Algoritmická analýza

**Algoritmická analýza** môže byť:
*rozloženie postupu na kroky, pozri algoritmická analýza (rozloženie na kroky)
*aplikácia matematickej teórie algoritmov v inžinierskej  psychológii a ergonómii na zistenie mentálnej náročnosti rozhodovania pri činnostiach operátorského charakteru, pozri algoritmická analýza (psychológia)
Autorita

**Autorita** môže byť:
*všeobecne: 
** vážnosť istej osoby, úcta voči istej osobe
** vážená, uznávaná, rešpektovaná osobnosť
*vo filozofii a sociológii: uznaná alebo uznávaná schopnosť osoby, spoločnosti alebo inštitúcie pôsobiť na druhého s cieľom niečo dosiahnuť, pozri autorita (sociológia)
*v teórii práva: spôsobilosť jednotlivca či skupiny určovať správanie ľudí pomocou noriem, pozri autorita (teória práva)
* autorita (knihovníctvo)
Tetragonálna sústava

**Tetragonálna** (v staršom názvosloví aj **štvorcová**) sústava je jedna zo siedmich kryštálových sústav. Možné prvky súmernosti sú: štvornásobná os súmernosti (symbol **4**), štyri dvojnásobné osi (**2**), maximálne päť rovín súmernosti (**m**), stred súmernosti (**<u style="text-decoration:overline">1</u>**) ako aj ich kombinácie. Bravaisove mriežky sú zastúpené dve: **primitívna** (**P**) a **priestorovo centrovaná** (**I**).

## Typy mriežok

Obrázok:Tetragonal.png|Primitívna mriežka
Obrázok:Tetragonal-body-centered.png|Priestorovo centrovaná mriežka


## Výber súradnicovej sústavy
Ako vertikála súradnicovej osi Z sa vyberá štvornásobná os (4), prípadne inverzná štvornásobná os (4). Ak sú na ňu kolmé dvojnásobné osi, dve z nich sú potom osami X a Y. Ak nie sú prítomné dvojnásobné osi súmernosti, je tu možnosť vybra tieto súradnicové osi X a Y, ležiace v rovinách súmernosti. V prípade, ak nie sú prítomné ani roviny, tak je výber osí X a Y neviazaný a štandardná orientácia je taká, aby mal dominantný kryštálový tvar Millerove symboly {hkl}, alebo {110}.

## Kryštálové tvary
V jednotlivých grupách sú možné nasledovné tvary:
* **[[Bodová grupa 4/mmm|mmm]]** - pinakoid, tetragonálna prizma, tetragonálna dipyramída, ditetragonálna prizma, ditetragonálna dipyramída
* **[[Bodová grupa 4/m|4/m]]** - pinakoid, tetragonálna prizma, tetragonálna dipyramída
* **[[Bodová grupa 4mm|4mm]]** - pedión, tetragonálna prizma, tetragonálna pyramída, ditetragonálna prizma, ditetragonálna pyramída
* **[[Bodová grupa 422|422]]** - pinakoid, tetragonálna prizma, tetragonálna dipyramída, ditetragonálna prizma, tetragonálny traperzoéder
* **[[Bodová grupa -42m|<u style="text-decoration:overline">4</u>2m]]** - pinakoid, tetragonálna prizma, tetragonálna dipyramída, ditetragonálna prizma, tetragonálny disfenoid, tetragonálny skalenoéder
* **[[Bodová grupa 4|4]]** - pedión, tetragonálna prizma, tetragonálna pyramída
* **[[Bodová grupa -4|<u style="text-decoration:overline">4</u>]]** -  pinakoid, tetragonálna prizma, tetragonálny disfenoid

Kategória:Kryštálové sústavy